पाएं अपने शहर की ताज़ा ख़बरें और फ्री ई-पेपरडाउनलोड करें
शहर के मेला ग्राउंड में संचालित दीनदयाल रसोई योजना के माध्यम से प्रशासन के द्वारा खाना के पैकेट तैयार करवाकर ज़रुरतमंद लोगों तक पहुंचाए जाएंगे। झ़़ुग्गी-झोपड़ी, सड़कों के किनारे रहने वाले गरीब परिवार और अस्पताल में इलाज कराने के लिए आने वाले मरीजों के परिजनों तक यह खाना के पैकेट पहुंचाए जा रहे हैं। जिससे लोगों को भोजन की व्यवस्था के लिए यहां-वहां न भटकना पड़े।
उल्लेखनीय है कि मेला ग्राउंड में संचालित दीनदयाल अंत्योदय रसोई योजना को कोराेना संक्रमण को देखते हुए कुछ दिनों के लिए बंद कर दिया गया था। लेकिन झुग्गी-झोपड़ी और सड़क किनारे रहने वाले गरीब परिवाराें को खाने की व्यवस्था को देखते हुए कलेक्टर एवं प्रशासक शीलेंद्र सिंह के निर्देशन में सीएमओ ओमपाल सिंह भदौरिया और संगम सेवालय समिति के संचालक विपिन अवस्थी के द्वारा बीते दो दिन पहले रसोई योजना की शुरुआत कर दी गई है।
जिसमें संगम सेवालय और नगरपालिका के सहयोग से रसोई में ही खाना के पैकेट तैयार किए जा रहे हैं। इसके बाद नगरपालिका के कर्मचारी और संगम सेवालय के सदस्य स्वयं जाकर जरूरत मंद लोगों को खाना के पैकेट पहुंचा रहे हैं। शनिवार को रसोई में 3सौ पैकेट तैयार किए गए। इनका वितरण जिला अस्पताल, पन्ना रोड सड़क किनारे रहने वाले लोहड़िया समाज के लोग और बच्चा जेल के पीछे रहने वाले गरीब परिवारों में किया गया। इस मौके पर विपिन अवस्थी, नरेंद्र सेन, पुष्पेंद्र सेन और नगरपालिका से एजाज खान और अन्य कर्मचारी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn